16/07/2012 | Administración LocalMunicipal
Ferrol
Participación
Convocatoria de subvencións a entidades veciñais do Concello de Ferrol 2012

O Pleno do Concello, na sesión ordinaria celebrada o 28 de xuño de 2012, adoptou un acordo de aprobar “As bases reguladoras para a concesión de subvencións a entidades veciñais do Concello de Ferrol 2012 e acordos complementarios”, que na súa parte dispositiva di: “Primeiro.- Aprobar as Bases reguladoras para a concesión de subvencións a entidades veciñais do Concello de Ferrol 2012 e que se adxuntan como anexo da presente proposta. Segundo.- Autorizar un gasto por importe de noventa mil euros (90.000 €) con cargo á aplicación presupostaria 0103-9201-48000 para facerlles fronte aos importes das subvencións que se pretenden outorgar. Terceiro.- Aprobar a convocatoria pública para a concesión de subvencións a entidades veciñais do Concello de Ferrol 2012, concedendo un prazo de presentación de solicitudes de 20 días naturais, contados a partir do seguinte á publicación desta convocatoria no Boletín Oficial da Provincia.” A Concellería de Participación Cidadá do Concello de Ferrol ten entre as súas prioridades o apoio ás entidades veciñais do noso Concello como motores e garantes da participación cidadá efectiva, así como contribuír a impulsar as relacións humanas e sociais entre a veciñanza dos barrios e as parroquias do noso concello. Por tal motivo é interese deste Concello fomentar dúas liñas de axudas dirixidas a estas entidades. En primeiro lugar, establecer unha liña de axudas para actividades e programas que fomenten as relacións veciñais e melloren a calidade de vida dos/as veciños/as de Ferrol e que logren o maior equilibrio posible entre as accións ás que poidan acceder os/as veciños/as da nosa cidade con independencia do barrio onde residan. En segundo lugar, establecer unha liña de axudas de cara a subvencionar os gastos de enerxía eléctrica dos locais sociais das entidades veciñais que teñen que sufragar con recursos propios este tipo de gastos e que supoñen un gran lastre para as deficitarias economías destas entidades, e co fin de romper así unha dinámica de discriminación histórica con respecto a outras entidades veciñais que non teñen que facer fronte a este tipo de gastos, ben por estar ocupando locais de titularidade municipal, ben porque o Concello xa se fixo cargo dende hai tempo do pagamento destes gastos por outras vías. Por todo o anterior e en aplicación do establecido no artigo 17 da Lei 38/2003, do 17 de novembro, xeral de subvencións, no Real decreto 887/2006, do 21 de xullo, polo que se aproba o Regulamento da citada Lei, e na Lei 9/2007, do 13 de xuño, Lei de subvencións de Galicia, e coa fin de dar cumprimento aos principios de publicidade, transparencia, concorrencia, obxectividade, igualdade e non discriminación, así como a eficacia en cumprimento dos obxectivos fixados pola Administración outorgante e a eficiencia na asignación e utilización dos recursos públicos, o Concello de Ferrol, a través da Concellería de Participación Cidadá, establece as seguintes normas reguladoras de concesión de subvencións a entidades veciñais que desenvolvan as súas actividades no termo municipal de Ferrol: 1. A presente convocatoria de subvencións ten por obxecto a concesión de axudas económicas ás asociacións veciñais, ás federacións e ás agrupacións de asociacións veciñais con ámbito de actuación no Concello de Ferrol para o desenvolvemento de actividades e programas de interese xeral e gastos derivados da subministración de enerxía eléctrica dos locais sociais que sexan sufragados con fondos propios da entidade.2. Consideraranse programas ou actividades de interese xeral para os efectos da presente convocatoria os que fomenten a participación cidadá, para que a través desta mellore a calidade de vida e as relacións veciñais e se potencie o desenvolvemento das persoas, dos barrios e das parroquias do Concello de Ferrol, a través de actividades de tipo social. Serán actividades subvencionables as seguintes: · Actividades colectivas de carácter físico: ximnasia, ioga, aerobic etc. · Actividades colectivas de ocio e de tempo de lecer que promovan espazos de convivencia e encontro: obradoiros de traballos manuais, restauración, música, lectura, danza, risoterapia etc. · Actividades formativas e informativas á colectividade: obradoiros de xogos tradicionais, obradoiros de recuperación da memoria histórica, xornadas de convivencia interxeracional, conferencias, coloquios etc.1. A contía global da presente convocatoria para o ano 2012 ascende á cantidade de 90.000 euros (noventa mil euros), que se financiará con cargo á partida orzamentaria 0103-9201–480.00, que se distribuirán en dúas modalidades de axudas: 1.1.- Modalidade A: 70.000 euros para actividades e programas, que comprenderán aqueles gastos que sexan necesarios para o desenvolvemento das actividades da entidade e que estean directamente relacionadas co obxecto da presente convocatoria.1.2.- Modalidade B: 20.000 euros para gastos derivados da subministración de enerxía eléctrica dos locais sociais.2. O importe da subvención ou axuda en ningún caso poderá ser de tal contía que illada ou en concorrencia con outras subvencións ou axudas supere o custo da actividade subvencionada.3. A concesión da subvención no xerará dereito ningún á súa percepción en futuras convocatorias.4. En ningún caso serán gastos subvencionables: 4.1 - As viaxes de ocio e os gastos de manutención 4.2.- Os establecidos no artigo 31.7 da Lei 38/2003, xeral de subvencións 5. Ás axudas da modalidade B só poderán optar aquelas entidades que estean a sufragar con cargo a fondos propios da entidade os gastos de enerxía eléctrica do seu local social.1. Poderán concorrer a esta convocatoria de subvencións todas as asociacións veciñais, as federacións e as agrupacións de asociacións veciñais que cumpran os requisitos e finalidades desta convocatoria e que fomenten a participación entre os/as veciños/as e teñan como ámbito de actuación o Concello de Ferrol.2. Para ser beneficiarias das axudas, as entidades veciñais deberán cumprir os seguintes requisitos: 2.1.- Estar legalmente constituídas como tales e inscritas no Rexistro municipal de Entidades do Concello de Ferrol.2.2.- Ter os seus estatutos adaptados á Lei orgánica 1/2002, do 22 de marzo, reguladora do dereito de asociación.2.3.- Ter os seus datos actualizados no Rexistro municipal de entidades na data de publicación da convocatoria consonte o establecido no artigo 49.2 do Regulamento de participación cidadá do Concello de Ferrol.2.4.- Non estar incursas as entidades ou as persoas que posúen a súa representación legal nalgún dos supostos de prohibición para obter a condición de beneficiarios de subvencións por incapacidade ou incompatibilidade, establecidas no artigo 13 da Lei 38/2003, do 17 de novembro, xeral de subvencións.2.5.- Estar ao corrente das súas obrigas coa Seguridade Social e coa Administración Tributaria, e non ser debedor do Concello de Ferrol, dos seus organismos autónomos dependentes del, por calquera tipo de débeda de dereito público vencida, líquida e esixible por vía de prema.2.6.- Ter debidamente xustificados os gastos correspondentes a subvencións concedidas con anterioridade polo Concello de Ferrol.2.7.- Achegar coa solicitude a documentación que se detalla na base V desta convocatoria. - Realizar as actividades ou proxectos e cumprir os fins ou propósitos que fundamentan a concesión da subvención. - Acreditar diante do Concello de Ferrol a realización da actividade, proxecto ou cumprimento do seu fin. - Cumprir as condicións que se determinen nestas bases e na concesión da subvención ou axuda. - Someterse ás actuacións de comprobación dos servizos correspondentes por razón da materia e ás de control financeiro que correspondan á Intervención Xeral do Concello de Ferrol. - Comunicarlle ao Concello de Ferrol a obtención de subvencións ou axudas para a mesma finalidade, procedentes de calquera das Administracións Públicas ou de entidades públicas ou privadas, así como doutros ingresos ou recursos que financien a actividade. - Facilitar canta información puidese ser requirida polo Consello de Contas de Galicia e o Tribunal de Contas do Estado. As subvencións concederanse segundo os réximes que se indican a continuación, sen que en ningún caso o importe da subvención en concorrencia con outras axudas doutras Administracións Públicas ou doutros entes públicos ou privados poida superar o custo da actividade a desenvolver polo beneficiario. Os gastos de subministración de enerxía eléctrica dos locais sociais poderán ser subvencionados ata o 100 % do orzamento de gasto presentado, dependendo do número de solicitudes que se presenten e do límite presupostario establecido. O aboamento destes conceptos da subvención farase coa xustificación previa dos gastos por parte da entidade beneficiaria na forma establecida no punto XI das presentes bases. Os gastos que poden ser obxecto de subvención correspóndense co período comprendido entre o 01/01/2011 e o 31/12/2011 As actividades e programas poderán ser subvencionadas ata o 90 % por parte do Concello de Ferrol, dependendo do número de solicitudes que se presenten e do límite presupostario. O aboamento destes conceptos da subvención farase previa xustificación dos gastos por parte da entidade beneficiaria na forma establecida no punto XI das presentes bases. Os gastos que poden ser obxecto de subvención correspóndense coas actividades e programas desenvolvidos dende o 01/11/2011 ata 01/11/2012.1. As solicitudes deberán formularse nos modelos normalizados (Anexo I) que se facilitarán no Rexistro Xeral do Concello, no departamento de Participación Cidadá ou na páxina web do Concello: www.ferrol.es Achegarase a seguinte documentación: 1. Fotocopia compulsada da tarxeta do CIF da entidade.2. Fotocopia compulsada dos estatutos da entidade.3. Certificación orixinal dos datos bancarios da entidade.4. Fotocopia compulsada da tarxeta do NIF do/da representante.5. Certificación orixinal acreditativa do acordo da Xunta Directiva da entidade de solicitude e de nomeamento do representante para as súas relacións co Concello.6. Certificación acreditativa de estar ao corrente das súas obrigas coa Seguridade Social, coa Axencia Tributaria e coa Facenda municipal.7. Certificación na que acredite o número de socios activos da entidade, que terá que acadar en todo caso un número mínimo de vinte.8. Declaración xurada do representante da entidade de non estar incurso en causas de incompatibilidade ou incapacidade para contratar e percibir subvencións da Administración pública establecidas no artigo 13 da Lei 38/2003, do 17 de novembro, xeral de subvencións. Memoria descritiva das actividades (Anexo II). Relación detallada de facturas de enerxía eléctrica correspondentes ao período obxecto de subvención. De conformidade co disposto no artigo 35, apartado f, da Lei 30/1992, se os documentos relativos ao apartado A) Documentación xeral están en poder do Concello, a entidade solicitante non terá que volver a presentalos, sempre que o seu prazo de validez dos mesmos non expire, e deberá comunicar por escrito a data e a dependencia municipal en que se presentaron con anterioridade. A documentación que se achegue en fotocopia deberá vir compulsada. Conforme co disposto no artigo 71.1 da Lei 30/1992, o defecto, erro ou ausencia na presentación da documentación recollida nesta base deberá ser corrixido no prazo de 10 días hábiles dende a recepción do requirimento.1. A solicitude normalizada da convocatoria (ANEXO I), xunto coa documentación que se recolle na base anterior deberán presentarse no Rexistro Xeral do Concello.2. O prazo de presentación de solicitudes será de 20 días naturais contados a partir do seguinte ao da publicación da presente convocatoria no Boletín Oficial da Provincia.1. O Concello de Ferrol, a través do Negociado de Participación Cidadá, revisará os expedientes de solicitude e verificará que conteñen a documentación esixida. Se resultase que a documentación estivese incompleta ou defectuosa, requirirase á entidade solicitante que no prazo de dez días hábiles achegue a documentación necesaria ou emende os defectos observados, e faráselle saber que en caso contrario, teráselle por desistido da súa petición, previa resolución que lle será notificada á entidade solicitante nos termos establecidos no artigo 71 da Lei 30/1992, do 26 de novembro, do réxime xurídico das administracións públicas e do procedemento administrativo común.2. A valoración das solicitudes e a formulación das propostas correspondentes de concesión de subvencións realizaraas unha Comisión de Valoración constituída para o efecto, que terá a seguinte composición: Presidente: o concelleiro delegado de Participación Cidadá. - Un representante de cada grupo municipal - Dous representantes das entidades veciñais, elixidos/as por sorteo de entre todas as asociacións inscritas no Rexistro Municipal de Entidades Cidadás, con voz e sen voto - Un/unha técnico/a da Concellería de Participación Cidadá - Un/unha funcionario/a do negociado de Participación Cidadá que actuará como secretario/a da Comisión de Valoración Así mesmo, a Comisión de Valoración, se o considera conveniente, poderá requirir a presenza ou o asesoramento de expertos na materia ou en materias concretas. A comisión informativa correspondente á área que fai a convocatoria deberá ditaminar sobre a proposta efectuada pola Comisión de Valoración para a súa elevación ao órgano competente da súa aprobación.3. Establécense como criterios de valoración das solicitudes do réxime de concorrencia competitiva (actividades e programas, MODALIDADE A) os seguintes: A resolución da concesión das subvencións realizarase por decreto do concelleiro delegado de Participación Cidadá e deberá notificárselles expresamente a todos os solicitantes de forma fidedigna. O Concello de Ferrol, no mes seguinte a cada trimestre natural, publicará no Boletín Oficial da Provincia e na páxina web do Concello o correspondente anuncio comprensivo da convocatoria, o programa, o crédito presupostario ao que se imputan, o nome ou razón social dos beneficiarios, CIF dos beneficiarios, cantidade concedida e finalidade ou finalidades da subvención, salvo nos casos de subvencións no que importe individual non exceda de 3.000 euros, dos que non será necesaria a publicación no Boletín Oficial da Provincia, e abondará soamente coa publicación na páxina web do Concello. O pagamento da subvención realizarase tras a xustificación previa da realización das actividades por parte da entidade beneficiaria, así como dos consumos de enerxía eléctrica realizados. A entidade beneficiaria da subvención estará obrigada a xustificar documentalmente o cumprimento das condicións impostas e a aplicación dos fondos recibidos. A xustificación dos gastos conforme co fin para o que a axuda foi concedida deberá realizarse mediante a achega da conta xustificativa, segundo o modelo Anexo III que, en todo caso, deberá incluír: - Unha memoria da totalidade da actividade realizada. - Facturas orixinais polo importe total da subvención concedida ao abeiro do establecido no artigo 30.3 da Lei 38/2003, do 17 de novembro (Lei xeral de subvencións e o seu Regulamento). Poderase xustificar con copias compulsadas sempre que previamente no orixinal se inclúa a seguinte dilixencia asinada polo responsable: - Xustificantes de pagamento das facturas (caso de pagamento por transferencia bancaria: xustificante bancario; caso de pagamento por cheque: extracto bancario e copia da matriz do talón). Só excepcionalmente se poderá realizar o pago en metálico para gastos de ata 150,00€, nos que non resulte posible a utilización dun dos medios anteriormente indicados. - Relación clasificada dos gastos da actividade, con identificación do acredor e do documento, o seu importe, data de emisión e, de ser o caso, data de pagamento, de acordo co artigo 75 do R. d. 887/2006, do Regulamento da Lei 38/2003, xeral de subvencións. - Declaración xurada sobre a obtención de axudas para a mesma finalidade procedentes de calquera outra Administración pública ou de particulares ou de entidades privadas. - Designación de conta bancaria en que se efectuarán os ingresos, segundo as normas establecidas pola Tesourería Municipal. O modelo atópase na páxina web www.ferrol.es, na sección de Administración: Trámites: Descarga de impresos: Tesourería: Alta ou baixa de datos bancarios. - Certificación de estar ao corrente no cumprimento das obrigas de carácter tributario e da Seguridade Social e dos impostos municipais. Como gastos subvencionables no referente á modalidade A (actividades e programas), admitiranse os seguintes: 1. Gastos de xestión (materiais de administración, fotocopias, papel, bolígrafos, material informático etc). 2. Gastos de comunicación: teléfono, fax, correo. Os apartados 1 e 2 non poderán superar o 20 % do total da xustificación da subvención.3. Gastos de publicidade e difusión: imprenta, serigrafía etc.4. Gastos de transporte: autocares, billetes de tren, avión etc.5. Gastos de materiais consumibles específicos das actividades.6. Asistencias técnicas (monitores/as, docencia, etc). 7. Outros gastos relacionados coas actividades executadas.8. Cortesías de colaboración relacionadas co programa (ata un máximo do 10%), como agasallos, placas conmemorativas e cortesías gastronómicas.9. Outros gastos adecuados co programa, relacionados coa actividade (ata un 10%), sempre que sexan debidamente computadas na contabilidade xeral. Os conceptos expresados nos xustificantes do gasto serán obrigatoriamente os que fosen motivo da subvención. O prazo máximo para a presentación da xustificación da subvención finalizará o día 15 de novembro de 2012. O Concello de Ferrol obrigará ao reintegro total ou parcial das cantidades percibidas e á esixencia do interese legal que resulte de aplicación dende o momento do aboamento da subvención ata a data do reintegro nos seguintes supostos:  Incumprimento da obriga de xustificación.  Incumprimento da obriga de adoptar as medidas de difusión do financiamento público recibido.  Incumprimento das obrigas establecidas con motivo da concesión da subvención.  Calquera outra causa das establecidas nos artigos 36 e seguintes da Lei 38/2003, xeral de subvencións, e nos artigos 91 a 93 do Regulamento xeral de subvencións. Así mesmo, procederá o reintegro do exceso nos supostos en que por concesión de subvencións ou axudas por outras Administracións Públicas, entidades públicas ou privadas, a contía das subvencións ou axudas supere o custo total da actividade ou programa obxecto da subvención. As cantidades a reintegrar terán a consideración para todos os efectos de ingresos de dereito público. O réxime de infraccións e sancións en materia de subvencións rexerase polo disposto no artigo 52 e seguintes da Lei 38/2003, do 17 de novembro, xeral de subvencións, e pola demais normativa que se dite para a súa aplicación ou desenvolvemento. Cantos anuncios e notificacións se deriven da presente convocatoria publicaranse no taboleiro de anuncios do Concello de Ferrol, coa excepción do anuncio da convocatoria e do anuncio da concesión de subvencións, que se efectuará no Boletín Oficial da Provincia ou na páxina web do Concello de ser o caso. Para o cómputo dos prazos estarase co establecido na Lei 30/1992, do 26 de novembro, do réxime xurídico das administracións públicas e do procedemento administrativo común. Se o último día do prazo establecido fose inhábil, entenderase prorrogado ao primeiro día hábil seguinte. As presentes bases e cantos actos administrativos se deriven delas poderán ser impugnados polas persoas interesadas nos casos e na forma establecida na Lei 30/1992, do 26 de novembro, do réxime xurídico das administracións públicas e do procedemento administrativo común. Todos os documentos que se deriven desta relación de vencellamento entre o Concello de Ferrol e a entidade beneficiaria da subvención redactaranse en lingua galega así como toda presenza pública (rótulos, indicadores na rúa, publicidade de calquera tipo, etc.) das actividades subvencionadas. En todo o non previsto nesta convocatoria será de aplicación o disposto na Lei 38/2003, xeral de subvencións e no seu regulamento, na Lei 9/2007, de subvencións de Galicia, e no disposto nas Bases de execución do orzamento do Concello de Ferrol para o ano 2012. Para os efectos da salvagarda do dereito dos participantes na presente convocatoria á protección dos seus datos de carácter persoal, no termos establecidos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro público de entidades do Concello de Ferrol. * No suposto de optar ás dúas modalidades sinale cunha X nos dous recadros. Ferrol, _______ de ________________ de _________ O/A representante da entidade solicitante Asdo: _________________________________________________ Sr. Alcalde-Presidente do Excmo. Concello de Ferrol Ferrol, _______ de ________________ de _________ O/A representante da entidade solicitante Asdo: _________________________________________________ Sr. Alcalde-Presidente do Excmo. Concello de Ferrol Ferrol, _______ de ________________ de _________ O/A presidente/a O/A tesoureiro/a Sr. Alcalde-Presidente do Excmo. Concello de Ferrol Ferrol, _______ de ________________ de _________ O/A presidente/a O/A tesoureiro/a Jagtar Ramesh Ahaddouch Ferrol, _______ de ________________ de _________ O/A presidente/a O/A tesoureiro/a Jagtar Ramesh Ahaddouch Ferrol, _______ de ________________ de _________ O/A presidente/a O/A tesoureiro/a Sr. Alcalde-Presidente do Excmo. Concello de Ferrol O que se fai público para xeral coñecemento. Ferrol, O alcalde José Manuel Rey Varela.